Nuodėmių miestas (filmas)

Nuodėmių miestas () – 2005 m. veiksmo filmas, sukurtas pagal kultinio komiksų autoriaus Frenko Milerio () istorijas, ekranizacija. Filme pasakojamos trys istorijos apie Nuodėmių miestą ir jo gyventojus. Tai įvairios padugnės, prostitutės, policininkai, žudikai ir iškrypėliai. Jų gyvenimas puikiausiai iliustruoja pragarą Žemėje.
Peržiūros amžiaus riba: N-14.

Filmo premjera įvyko 2005 m. kovo 28 d. JAV.

 Siužetas 

Nuodėmių miestas – tikras pragaras Žemėje. Jo gatvėmis slankioja tokie išperos, kurių sutikti nenorėtų net pats velnias, tamsūs užkaboriai slepia juodžiausias paslaptis, o policija – tik įrankis nusikaltėlių rankose. Čia – kiekvienas už save, čia – akis už akį, dantis už dantį ir pasigailėjimo nėra.

Marvas – didžiausias šunsnukis prakeiktajame mieste. Prieš jį dreba kaip lapai ne tik policininkai, bet ir gatvės atmatos. Marvas nenugalimas ir tvirtas kaip plienas, bet jo širdis pasruvusi krauju. Jo vienintelė meilė Goldė žuvo nuo nežinomojo rankos. Dabar Marvą gyventi verčia tik keršto troškimas. Jo nesustabdys niekas ir vargas tam, kuris pasipainios jo kelyje…

Hartiganas – policininkas, kaltinamas nusikaltimu, kurio nepadarė. Jis priverstas slėptis nuo senųjų priešų ir buvusių kolegų. Tik ne taip viskas paprasta, kai esi atsakingas ne tik už savo kailį. Mat Hartiganas prisiekė apginti nuo visokio plauko padugnių striptizo šokėją Nensi. O padugnės – ne tik gatvės smogikai su Marvu priešakyje. Čia pakanka ir korumpuotų policininkų. Tokių kaip Džekas, turintis ypatingą polinkį į žiaurumą…

Nuo Džeko naktinių išpuolių kenčia ir Geil su draugėmis. Tačiau merginoms pasisekė – jos kaip ir Nensi turi angelą sargą Dvaitą. Tik Dvaitui pačiam praverstų pagalba. Jo angelas sargas tikriausiai žioplinėjo, kai likimas vyrukui pakišo koją. Dvaitas nelemto atsitiktinumo „dėka“ nužudė miesto didvyrį policininką. Dabar jam teks paplušėti, kad išvengtų problemų su teisėtvarkos sargais. Dar nežinia, kas bjauriau šiame prakeiktame mieste – susidurti su nusikaltėliais ar patekti policijos nemalonėn…

Klaidžiodamas Nuodėmių miesto gatvėmis gali sutikti bet ką – nusidėjėlius, gyvenančius švento meilės keršto troškulyje, šventuosius, slepiančius tamsias paslaptis. Tik tada jau nesitikėkit išlipti sausi iš balos… Nuodėmių mieste nesusitepusių nėra…http://www.kinas.info/?movie=1605  Filmo aprašymas

 Aktoriai 
 Klientas visada teisus 
 Džošas Hartnetas – „Žmogus“
 Merli Šelton – „Klientas“

 Sunkus atsisveikinimas 
 Mikis Riurkė – Marvas
 Džeimi King – Goldė/Vendė
 Klara Gugino – Lusilė
 Elaidžas Vudas – Kevinas
 Ruteris Haueras – Kardinolas Patrikas Henris Rorkas
 Džeisonas Duglas – samdomas žudikas
 Frankas Milleris – kunigas

 Didelės storos žudynės 
 Klaivas Ovenas – Dvaitas Makartis
 Benisio del Toro – Detektyvas Džekas „Geležinis Džekas” Rafertis
 Rozario Douson – Geil
 Maiklas Klarkas Dunkanas – Manutas
 AleksisBledel – Veki
 Devon Aoki – Miho
 Britani Merfi – Šeilė

 Tas geltonas bjaurybė 
 Briusas Vilisas – policininkas Džonas Hartiganas
 Džesika Alba – Nensi Kalahan
 Nikas Stalas – Geltonas bjaurybė
 Pauersas Butas – Senatorius Rorkas
 Maiklas Medsenas – Bobas
 Mikenza Vega – jauna Nensi Kalahan
ir kt.

 Taip pat skaitykite 
 Nuodėmių miestas – Frank Miller komiksai
 Nuodėmių miestas 2

 Išnašos 

 Nuorodos 
 Sin City (Nuodėmių miestas) – 10* 


Kategorija:JAV filmai
Kategorija:2005 filmai
Kategorija:Veiksmo filmai
Kategorija:Quentin Tarantino filmai